નવી દિલ્હી, 25 જુલાઇ : ભારતીય જનતા પાર્ટી ઘણી વખત કહી ચૂકી છે કે નરેન્દ્ર મોદી દેશમાં ખૂબ જ લોકપ્રિય નેતા છે. ભાજપના રાષ્ટ્રીય અધ્યક્ષ રાજનાથ સિંહ પોતે કહી ચૂક્યા છે કે પાર્ટીમાં નરેન્દ્ર મોદી સૌથી લોકપ્રિય નેતા છે. સૂત્રો અનુસાર સીએસડીએસ-સીએનએન આઇબીએન અને ધ હિન્દુના સર્વે પ્રમાણે તથ્યો કંઇક જુદા જ સામે આવ્યા છે. ગુજરાતમાં 64 ટકા લોકોએ જણાવ્યું કે તેઓ નરેન્દ્ર મોદીના રાજમાં સંતુષ્ટ છે પરંતુ મધ્ય પ્રદેશમાં 82 ટકા વોટર્સ મુખ્યમંત્રી શિવરાજ સિંહ ચૌહાણના શાસનકાળથી ખુશ છે અને 75 ટકા વોટર્સ છત્તીસગઢના મુખ્યમંત્રી રમણ સિંહથી ખુશ છે. જ્યારે મહારાષ્ટ્રમાં કોંગ્રેસની પકડ છે.